J.Chr. Siim
J.Chr. Siim var dansk læge og mikrobiolog, ansat på Statens Serum Institut 1943, overlæge i toksoplasmose og virussygdomme 1958-76, faglig direktør 1976-85. I 1950'erne bidrog han til udforskningen af toksoplasmosens smitteveje. 1974-85 ledede han WHO's forskningscenter for toksoplasmose.
J.Chr. Siim modtog Novo Prisen i 1972 og blev medlem af Det Kongelige Danske Videnskabernes Selskab i 1974.